ai4bharat/Pralekha huggingface dataset:
ବିଜ୍ଞାନ ଓ ପ୍ରଯୁକ୍ତି ମନ୍ତ୍ରଣାଳୟ
କୋଭିଡ଼-19 ରୋଗୀଙ୍କ ଚିକିତ୍ସା ସକାଶେ ଡିଏସଟି ଅନୁଦାନପ୍ରାପ୍ତ କମ୍ପାନୀଗୁଡିକ ଅକ୍ସିଜେନଭର୍ତ୍ତି ବାୟୁ ଯୋଗାଣ କରୁଥିବା ଉପକରଣ ଉତ୍ପାଦନ ବଢାଇବେ
• ‘ଏଭଳି ଅଭିନବ ପ୍ରତିଶ୍ରୁତିର ଯଥେଷ୍ଟ ଉପାଦେୟତା ରହିଛି’ : ଡିଏସଟି ସଚିବ ପ୍ରଫେସର ଆଶୁତୋଷ ଶର୍ମା
‘ଜେନରିଚ ମେମ୍ବ୍ରେନ୍ସ’ ନାମକ ଏକ ସ୍ପିନ୍-ଅଫ୍ କମ୍ପାନୀ ମେମ୍ବ୍ରେନ୍ ଅକ୍ସିଜେନେରେଟର ଉପକରଣ  ଉତ୍ପାଦନ ବୃଦ୍ଧି କରିବ ଯାହାକି ଏବେ କୋଭିଡ଼-19 ରୋଗୀଙ୍କ ଚିକିତ୍ସା ପାଇଁ ଆବଶ୍ୟକ ହେଉଛି । ଏହି କମ୍ପାନୀ ପୁଣେର ସିଏସଆଇଆର-ଜାତୀୟ ରାସାୟନିକ ଗବେଷଣାଗାର ଦ୍ୱାରା ଏପରି ପ୍ରୋପ୍ରାଇଟରୀ ପ୍ରଯୁକ୍ତି ପାଇଁ ଲାଇସେନ୍ସପ୍ରାପ୍ତ କମ୍ପାନୀକୁ ଏଥିପାଇଁ ଭାରତ ସରକାରଙ୍କ ବିଜ୍ଞାନ ଓ ପ୍ରଯୁକ୍ତି ବିଭାଗ ଦ୍ୱାରା ଆର୍ଥିକ ସାହାଯ୍ୟ ଯୋଗାଇ ଦିଆଯାଇଛି । ଅଭିନବତ୍ୱ ଉପରେ ଆଧାରିତ ଏହି ‘ହାଲୋ-ଫାଇବର ମେମ୍ବ୍ରେନ୍ ପ୍ରଯୁକ୍ତି’ ସ୍ୱଦେଶୀ ଜ୍ଞାନକୌଶଳରେ ନିର୍ମିତ ଏବଂ ଏମଇଓ ବାୟୁମଣ୍ଡଳରେ ଅମ୍ଳଜାନ ମାତ୍ରାକୁ 35% ପର୍ଯ୍ୟନ୍ତ ଚାପ ପ୍ରୟୋଗ ଦ୍ୱାରା  ବୃଦ୍ଧି କରାଯାଇପାରିବ ।
ଏହି ଉପକରଣରେ ଗୋଟିଏ ମେମ୍ବ୍ରେନ୍ କାଟ୍ରିଜ୍, ତୈଳବିହୀନ କମ୍ପ୍ରେସର, ଆଉଟପୁଟ୍ ଫ୍ଲୋମିଟର, ହ୍ୟୁମିଡଫାୟାର ବୋତଲ, ନାଜାଲ-କାନୁଲା ଏବଂ ଟ୍ୟୁବିଂ ଓ ଫିଟିଂ ରହିଛି । ଏଥିରେ ଚାପ ଦେଲେ ଏଥିରୁ ଛାଣି ହୋଇ ବାୟୁ କମ୍ପ୍ରେସରରୁ ବାହାରିବ ଓ ତାହା ମେମ୍ବ୍ରେନ କାଟ୍ରିଜକୁ ଯିବ ଯାହାକି ଆବଶ୍ୟକ ମୁତାବକ ନାଇଟ୍ରୋଜେନ ଉପରେ ଅମ୍ଳଜାନର ପ୍ରାଧାନ୍ୟ ବିସ୍ତାର କରିବ ଓ ସେଥିରୁ ଅଧିକ ଅକ୍ସିଜେନଯୁକ୍ତ ବାୟୁ ବାହାରିବ । ଏହି ମେମ୍ବ୍ରେନ୍ କାଟ୍ରିଜର ଅମ୍ଳଜାନ ଓ ଯବକ୍ଷାରଜାନକୁ ବାଛିବାର କ୍ଷମତା ରହିଛି ଏବଂ ସେହି ବାୟୁ ଯୋଗାଣ ବେଳେ ସେଥିରେ କୌଣସି ଭୂତାଣୁ, ବ୍ୟାକ୍ଟେରିଆ ଓ ଅନ୍ୟ ରୋଗ ସୃଷ୍ଟିକାରୀ ଉପାଦାନ ନଥାଏ । ଏହି ଉତ୍ପାଦିତ ବାୟୁ ମେଡ଼ିକାଲ ଗ୍ରେଡର ।
ଏହି ଉପକରଣଟି ବେଶ ନିରାପଦ ଓ ଏହାର ପରିଚାଳନା ସକାଶେ ତାଲିମପ୍ରାପ୍ତ ମାନବ ସମ୍ବଳ ଆବଶ୍ୟକ । ଏହାର ରକ୍ଷଣାବେକ୍ଷଣ ଓ ମରାମତି ଖର୍ଚ୍ଚ ସୀମିତ ଓ ଏହା ବେଶ ଛୋଟ । ଏଥିରେ ପ୍ଲଗ ଓ ପ୍ଲେ ସୁବିଧା ରହିଛି । ମେସିନକୁ ଷ୍ଟାର୍ଟ କଲାମାତ୍ରେ ସେଥିରୁ ଅମ୍ଳଜାନ ସମୃଦ୍ଧ ବାୟୁ ବାହାରିଥାଏ ।
କେନ୍ଦ୍ର ବିଜ୍ଞାନ ଓ ପ୍ରଯୁକ୍ତି ବିଭାଗ ସଚିବ ପ୍ରଫେସର ଆଶୁତୋଷ ଶର୍ମା କହିଛନ୍ତି ଯେ ‘ମେଡ଼ିକାଲ ଗ୍ରେଡ଼ର ଅମ୍ଳଜାନସମୃଦ୍ଧ ବାୟୁ ବିଭିନ୍ନ ପ୍ରକାର ରୋଗୀଙ୍କ ଚିକିତ୍ସା ଯତ୍ନ ସକାଶେ ଆବଶ୍ୟକ । କୋଭିଡ଼-19 ରୋଗୀଙ୍କ ଚିକିତ୍ସା ଲାଗି ଏହା ବିଶେଷ ଉପକାରସିଦ୍ଧ ହୋଇଛି । ବିଶ୍ୱ ସ୍ତରରେ ଅନୁଭୂତିରୁ ଏହା ଜଣାପଡ଼ିଛି ଯେ 14% ସଂକ୍ରମିତ ରୋଗୀଙ୍କର କୌଣସି ନା କୌଣସି ପ୍ରକାର ଶ୍ୱାସକ୍ରିୟାଜନିତ ସହାୟତା ଆବଶ୍ୟକ କିନ୍ତୁ ଆଇସିୟୁ ଭିତ୍ତିକ ଭେଣ୍ଟିଲେଟର ମାତ୍ର 4% ସେଭଳି ସହଯୋଗ ମିଳିଥାଏ । ଶ୍ଵାସକ୍ରିୟା ସମସ୍ୟା ଥିବା ଅବଶିଷ୍ଟ ଲୋକଙ୍କୁ ତଥା ଅନ୍ୟାନ୍ୟ ପରିସ୍ଥିତିରେ ଏହି ଅଭିନବ ମେସିନଟି ଅତି ମାତ୍ରାରେ ଉପକାରସିଦ୍ଧ ହେବ ।
ଶ୍ୱାସକ୍ରିୟା ଜନିତ ସମସ୍ୟା ଥିବା ରୋଗୀଙ୍କ ଚିକିତ୍ସା ସକାଶେ ଏଭଳି ଉପକରଣର ଜରୁରି ଆବଶ୍ୟକତା ରହିଛି । ବିଶେଷ କରି କୋଭିଡ଼-19 ସଂକ୍ରମିତ ରୋଗୀଙ୍କ କ୍ଷେତ୍ରରେ ସେମାନଙ୍କ ଚିକିତ୍ସା ଓ ସେମାନେ ଆଇସିୟୁରୁ ବାହାରିବା ପରେ ଏହା ସେମାନଙ୍କ ପାଇଁ ବିଶେଷ ଉପକାରସିଦ୍ଧ ହେବ । ସେହିଭଳି ସିଓପିଡ଼ି, ଆଜମା, ଆଇଏଲଡ଼ି, ଅବିକଶିତ ଭାବେ ଜନ୍ମିତ ଶିଶୁ, ସାପ କାମୁଡ଼ା ରୋଗୀ ଓ ଅନ୍ୟାନ୍ୟ ରୋଗୀଙ୍କ ଚିକିତ୍ସା ପାଇଁ ଏହାର ଯଥେଷ୍ଟ ଆବଶ୍ୟକତା ରହିଛି ।
ଜେନରିଚ ଦ୍ୱାରା ଏହାର ପ୍ରୋଟୋଟାଇପ୍ ପରୀକ୍ଷିତ ହେବା ସହ ଏହାକୁ ଭାଲିଡ଼େସନ ମିଳିସାରିଛି । ଏହି ଷ୍ଟାର୍ଟ ଅପକୁ ଡ଼ିଏସଟି- ଜାତୀୟ ବିଜ୍ଞାନ ଓ ପ୍ରଯୁକ୍ତି ଉଦ୍ୟୋଗ ବିକାଶ ବୋର୍ଡ଼  ସିଡ଼ ସହାୟତା ବ୍ୟବସ୍ଥା ଯୋଗାଇ ଦିଆଯାଇଛି । ପୁଣେର ଔଦ୍ୟୋଗିତା ବିକାଶ କେନ୍ଦ୍ର ଏହାକୁ ଇନକୁବେଟ୍ କରିଛି ଯାହାକି ଆଗାମୀ ତିନି ମାସ ଭିତରେ ଏଭଳି ମେଡ଼ିକାଲ ଉପକରଣ ପ୍ରସ୍ତୁତ କରିପାରିବ ।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
କୋଭିଡ-19 ସଂକ୍ରାନ୍ତରେ ସଦ୍ୟତମ ସୂଚନା
ଦେଶରେ କୋଭିଡ-19 ସଂକ୍ରମଣର ନିରାକରଣ, ପ୍ରତିରୋଧ ଏବଂ ମୁକାବିଲା ନିମନ୍ତେ ସମସ୍ତ ରାଜ୍ୟ ଓ କେନ୍ଦ୍ରଶାସିତ ପ୍ରଦେଶ ସରକାରଙ୍କ ସହିତ ମିଶି ଭାରତ ସରକାରଙ୍କ ପକ୍ଷରୁ ବ୍ୟାପକ ପଦକ୍ଷେପ ଗ୍ରହଣ କରାଯାଇଛି । ଏହାକୁ ନିୟମିତ ଭାବେ ଉଚ୍ଚସ୍ତରରେ ସମୀକ୍ଷା ଏବଂ ଅନୁଧ୍ୟାନ କରାଯାଉଛି ।
ସଠିକ ଢଙ୍ଗରେ କାର୍ଯ୍ୟ ଯୋଜନା କାର୍ଯ୍ୟକାରୀ କରାଯାଉଥିବା କାରଣରୁ 23ଟି ରାଜ୍ୟ ଓ କେନ୍ଦ୍ରଶାସିତ ପ୍ରଦେଶର 47ଟି ଜିଲ୍ଲାରେ ଭଲ ଫଳାଫଳ ଆସିଛି। ଗତ 28 ଦିନ ମଧ୍ୟରେ କର୍ଣ୍ଣାଟକର କୋଡାଗ୍ଗୁ ଏବଂ ପୁଡୁଚେରୀର ମାହେ ଜିଲ୍ଲା କୌଣସି ଗୋଟିଏ ହେଲେ କୋଭିଡ ସଂକ୍ରମିତ ମାମଲା ଚିହ୍ନଟ ହୋଇନଥିବା ଜିଲ୍ଲା ତାଲିକାରେ ନୂଆ ଜିଲ୍ଲା ଭାବେ ସ୍ଥାନ ପାଇଛି। 12ଟି ରାଜ୍ୟର 22ଟି ଜିଲ୍ଲାରେ ଗତ 14 ଦିନ ମଧ୍ୟରେ କେହି ଜଣେ ହେଲେ ନୂଆ ସଂକ୍ରମିତଙ୍କୁ ଚିହ୍ନଟ କରାଯାଇନାହିଁ। ଏସବୁ ଜିଲ୍ଲା ମଧ୍ୟରେ ରହିଛି
ବିହାରର ଲଖିସରାଇ, ଗୋପାଳ ଗଞ୍ଜ, ଭାଗଲପୁର
ରାଜସ୍ଥାନର ଧୋଲପୁର ଓ ଉଦୟପୁର
ଜମ୍ମୁ ଓ କଶ୍ମୀରର ପୁଲୱାମା
ମଣିପୁରୁ ଥୋଉବାଲ
କର୍ଣ୍ଣାଟକର ଚିତ୍ରଦୁର୍ଗ
ପଞ୍ଜାମର ହୋଶିଆରପୁର
ହରିୟାଣାର ରୋହତକ ଏବଂ ଚରଖି ଦାଦରି
ଅରୁଣାଚଳ ପ୍ରଦେଶର ଲୋହିତ
ଓଡ଼ିଶାର ଭଦ୍ରକ, ପୁରୀ
ଆସାମର କରିମଗଞ୍ଜ, ଗୋଲଘାଟା, କାମରୁମ ଗ୍ରାମାଞ୍ଚଳ, ନାଲବାରୀ ଏବଂ ଦକ୍ଷିଣ ସାଲମାରା
ପଶ୍ଚିମବଙ୍ଗର ଜଲପାଇଗୁଡ଼ି ଓ କାଲିମପଙ୍ଗ
ଆନ୍ଧ୍ରପ୍ରଦେଶର ବିଶାଖାପାଟଣା
ବର୍ତ୍ତମାନସୁଦ୍ଧା କୋଭିଡ-19 ମୃତ୍ୟୁହାର 3.3 ପ୍ରତିଶତ ରହିଛି। ତଥ୍ୟର ଗଭୀର ବିଶ୍ଲେଷଣ କରାଯିବା ପରେ ମୃତକଙ୍କ ସମ୍ପର୍କରେ ନିମ୍ନୋକ୍ତ ତଥ୍ୟ ପଦାକୁ ଆସିଛି:
14.4% ଲୋକଙ୍କ ବୟସ 0-45 ବର୍ଷ ମଧ୍ୟରେ
10.3% ଲୋକଙ୍କ ବୟସ 45 -60 ବର୍ଷ ମଧ୍ୟରେ
33.1% ଲୋକଙ୍କ ବୟସ 60-75 ବର୍ଷ ମଧ୍ୟରେ
42.2% ଲୋକଙ୍କ ବୟସ 75 ବର୍ଷରୁ ଊର୍ଦ୍ଧ୍ଵ ବୋଲି ଜଣାଯାଇଛି।
ତଥ୍ୟରୁ ଜଣାଯାଇଛି ମୃତକଙ୍କ ମଧ୍ୟରୁ 75.3% ଲୋକଙ୍କ ବୟସ ୬୦ ବର୍ଷରୁ ଊର୍ଦ୍ଧ୍ଵ ହେବ । ଆହୁରି 83% ମୃତ୍ୟୁ ମାମଲାରେ ମୃତକଙ୍କର କୌଣସି ଜଟିଳ ସ୍ଵାସ୍ଥ୍ୟ ସମସ୍ୟା ରହିଛି। ଏହା ଦର୍ଶାଉଛି ଯେ ବୟସ୍କ ଏବଂ ଅସୁସ୍ଥଙ୍କ ପ୍ରତି ବିପଦ ଅଧିକ ରହିଛି।
ବିଶ୍ବ ବ୍ୟାପୀ ପରୀକ୍ଷଣ ପଦ୍ଧତି ସମୀକ୍ଷା କରିବା ପରେ ଆଇସିଏମଆରର ଜାତୀୟ ଟାସ୍କଫୋର୍ସ ସମସ୍ତ ରାଜ୍ୟ ପାଇଁ ଗାଇଡଲାଇନ ଜାରି କରିଛି। ଏହି ଗାଇଡଲାଇନର ବିବରଣୀ :
https://www.mohfw.gov.in/pdf/ProtocolRapidAntibodytest.pdf
ରେ ଉପଲବ୍ଧ ରହିଛି।
ଏହା ବ୍ୟତୀତ ରାପିଡ ଟେଷ୍ଟ  ଆରମ୍ଭ କରିବା ପୂର୍ବରୁ କୋଭିଡ-19 ଉପରେ ଆଇସିଏମଆରର ୱେବସାଇଟ୍ ରେ ଯେକୌଣସି ତଥ୍ୟ ପଞ୍ଜିକରଣ କରିବାର ଆବଶ୍ୟକତା ରହିଛି।
ଦେଶରେ ବର୍ତ୍ତମାନ ସୁଦ୍ଧା 14,378 ଜଣ କୋଭିଡ-19 ସଂକ୍ରମିତ ହୋଇଛନ୍ତି। ଏମାନଙ୍କ ମଧ୍ୟରୁ 1992 ଜଣ ଅର୍ଥାତ ମୋଟ ସଂଖ୍ୟାର 13.82 % ଆରୋଗ୍ୟ ଲାଭ କରିବା ପରେ ହସ୍ପିଟାଲରୁ ଛାଡ଼ ପାଇଛନ୍ତି।
କୋଭିଡ-19 ସଂକ୍ରାନ୍ତରେ ସମସ୍ତ ପ୍ରକାରର ଭରସାଯୋଗ୍ୟ ଓ ସତ୍ୟ ଆଧାରିତ ବୈଷୟିକ ସୂଚନା, ଗାଇଡଲାଇନ ଏବଂ ମାର୍ଗଦର୍ଶିକା ନିମନ୍ତେ ନିୟମିତ ଭାବେ ସ୍ଵାସ୍ଥ୍ୟ ଓ ପରିବାର କଲ୍ୟାଣ ମନ୍ତ୍ରଣାଳୟର ୱେବସାଇଟ୍ https://www.mohfw.gov.in/ ଦେଖନ୍ତୁ।
କୋଭିଡ-19 ସମ୍ପର୍କରେ କୌଣସି ବୈଷୟିକ ସନ୍ଦେହର ସମାଧାନ ଲାଗି technicalquery.covid19[at]gov[dot]inରେ ଏବଂ ଅନ୍ୟ କିଛି ବିଷୟରେ ଜାଣିବାକୁ ଚାହୁଁଥିଲେ ncov2019[at]gov[dot]in ରେ ଇମେଲ କରନ୍ତୁ।
କୋଭିଡ-19 ସଂକ୍ରାନ୍ତରେ କୌଣସି ସୂଚନା ପାଇବାକୁ ଚାହୁଁଥିଲେ ସ୍ଵାସ୍ଥ୍ୟ ଓ ପରିବାର କଲ୍ୟାଣ ମନ୍ତ୍ରଣାଳୟର ହେଲ୍ପଲାଇନ ନଂ : : +91-11-23978046 or 1075 ରେ କଲ କରନ୍ତୁ। କୋଭିଡ-19 ସଂକ୍ରାନ୍ତରେ ରାଜ୍ୟ ଓ କେନ୍ଦ୍ର ଶାସିତ ପ୍ରଦେଶଗୁଡ଼ିକର ହେଲ୍ପଲାଇନ ନଂ https://www.mohfw.gov.in/pdf/coronvavirushelplinenumber.pdfରେ ଉପଲବ୍ଧ ରହିଛି ।
କ୍ୟାବିନେଟ ସଚିବାଳୟ
ସର୍ବାଧିକ କ୍ଷତିଗ୍ରସ୍ତ 13ଟି କରୋନା ସଂକ୍ରମିତ ସହର ଉପରେ କ୍ୟାବିନେଟ ସଚିବଙ୍କ ସମୀକ୍ଷା
ଦେଶର ସର୍ବାଧିକ ସଂକ୍ରମିତ 13ଟି ମହାନଗରୀର କୋଭିଡ-19 ସ୍ଥିତି ସମ୍ପର୍କରେ ପୌରାୟୁକ୍ତ ଓ ଜିଲ୍ଲା ମାଜିଷ୍ଟ୍ରେଟଙ୍କ ସହ କ୍ୟାବିନେଟ ସଚିବ ସମୀକ୍ଷା କରିଛନ୍ତି । ଏଥିରେ ସମ୍ପୃକ୍ତ ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳର ମୁଖ୍ୟ ଶାସନ ସଚିବମାନେ ମଧ୍ୟ ଉପସ୍ଥିତ ଥିଲେ । ଦେଶର ପ୍ରାୟ ଶତକଡା 70 ଭାଗ କରୋନା ସଂକ୍ରମଣ ମାମଲା ଏହି 13ଟି ମହାନଗରୀରୁ ଆସିଥିବା ଦୃଷ୍ଟିରୁ ଏପରି ବୈଠକ ବିଶେଷ ଗୁରୁତ୍ଵ ବହନ କରୁଛି । ଏହି 13ଟି ମହାନଗରୀ ହେଉଛି ମୁମ୍ଭାଇ, ଚେନ୍ନାଇ, ଦିଲ୍ଲୀ/ନୂଆଦିଲ୍ଲୀ, ଅହମଦାବାଦ, ଥାଣେ, ପୁଣେ, ହାଇଦ୍ରାବାଦ, କୋଲକାତା/ ହାୱଡା, ଇନ୍ଦୋର, ଜୟପୁର, ଯୋଧପୁର, ଚେଙ୍ଗଲପାଟ୍ଟୁ ଏବଂ ଥିରୁଭାଲ୍ଲୁର ।
ଏହି ବୈଠକରେ ପୌର ମହାନିଗମର କର୍ମଚାରୀ ଓ ଅଧିକାରୀମାନଙ୍କ ଦ୍ଵାରା କୋଭିଡ-19 ପରିଚାଳନାଗତ ପଦକ୍ଷେପ ସମ୍ପର୍କରେ ସମୀକ୍ଷା କରାଯାଇଥିଲା । କେନ୍ଦ୍ର ସରକାର ସହରାଞ୍ଚଳରେ କୋଭିଡ-19 ପରିଚାଳନା ସମ୍ପର୍କିତ ମାର୍ଗଦର୍ଶିକା ଜାରି କରିସାରିଛନ୍ତି । ଏହି ମାର୍ଗଦର୍ଶିକାରେ ହାଇ ରିସ୍କ ଫ୍ୟାକ୍ଟର, ସଂକ୍ରମଣ ହାରର ପୃଷ୍ଟି, ମୃତ୍ୟୁହାର, ଦ୍ଵିଗୁଣିତ ହେବା ହାର ଏବଂ ଏକ ନିୟୁତରେ ନମୁନା ପରୀକ୍ଷା ହାର ଉପରେ ମୁଖ୍ୟତଃ ଗୁରୁତ୍ଵାରୋପ କରାଯାଇଛି ।
ସ୍ଥାନର ଭୌଗଳିକ ଅବସ୍ଥିତ, ସଂକ୍ରମଣ ମାମଲା, ସଂସ୍ପର୍ଶଗତ ସଂକ୍ରମଣ ଇତ୍ୟାଦିକୁ ବିଚାରକୁ ନେଇ ଆବଧାଞ୍ଚଳ ଘୋଷଣା କରିବାକୁ କେନ୍ଦ୍ର ସରକାର ଗୁରୁତ୍ଵ ଦେଇଛନ୍ତି । ଏହା ଫଳରେ ସେ ଅଞ୍ଚଳରେ ଲକଡାଉନ ଜନିତ ନିୟମାବଳିଗୁଡିକୁ କଡାକଡି ପାଳନ କରାଯାଇପାରିବ ।
ପୌର ନିଗମ, ଆବାସିକ କଲୋନୀ, ମୋହଲା, ୱାର୍ଡ, ଥାନାଞ୍ଚଳ, ପୌରାଞ୍ଚଳ ବା ସହରକୁ ଆବଶ୍ୟକତା ଅନୁସାରେ ଆବଧାଞ୍ଚଳ ଭାବେ ଘୋଷଣା କରିପାରିବେ । ସ୍ଥାନୀୟ ସ୍ତରରୁ ବୈଷୟିକ ତଥ୍ୟ ନେଇ ବିଭିନ୍ନ ଅଞ୍ଚଳ କେଉଁ ଜୋନରେ ଯିବ ତାହା ସ୍ଥିର କରାଯିବ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଅକ୍ଷୟ ତୃତୀୟା ଅବସରରେ ଦେଶବାସୀଙ୍କୁ ଶୁଭେଚ୍ଛା ଜଣାଇଲେ ପ୍ରଧାନମନ୍ତ୍ରୀ
ପବିତ୍ର ଅକ୍ଷୟ ତୃତୀୟା ଅବସରରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଦେଶବାସୀଙ୍କୁ ଶୁଭେଚ୍ଛା ଜଣାଇଛନ୍ତି ।
ଏକ ଟ୍ଵିଟ୍ ମାଧ୍ୟମରେ ପ୍ରଧାନମନ୍ତ୍ରୀ କହିଛନ୍ତି, “ସମସ୍ତ ଦେଶବାସୀଙ୍କୁ ଅକ୍ଷୟ ତୃତୀୟାର ମଙ୍ଗଳ କାମନା । ଶୁଭ କାର୍ଯ୍ୟଗୁଡ଼ିକର ସଫଳତା ସହିତ ଜଡିତ ଏହି ପବିତ୍ର ପର୍ବ କରୋନା ମହାମାରୀକୁ ପରାସ୍ତ କରିବାର ଆମର ସଂକଳ୍ପକୁ ସଫଳ କରିବା ଦିଗରେ ଆମକୁ ଶକ୍ତି ଦେଉ" ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଓ ଇସ୍ରାଏଲ ପ୍ରଧାନମନ୍ତ୍ରୀ ମହାମହିମ ନାଫତାଲି ବେନେଟଙ୍କ ମଧ୍ୟରେ ଟେଲିଫୋନ ବାର୍ତ୍ତାଳାପ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ଫୋନ ଯୋଗେ ଇସ୍ରାଏଲ ପ୍ରଧାନମନ୍ତ୍ରୀ ନାଫତାଲି ବେନେଟଙ୍କ ସହ କଥା ହୋଇଛନ୍ତି ।
ଚଳିତ ବର୍ଷ ଆରମ୍ଭ ବେଳକୁ ଇସ୍ରାଏଲର ପ୍ରଧାନମନ୍ତ୍ରୀ ପଦ ଭାର ଗ୍ରହଣ କରିଥିବାରୁ ବେନେଟଙ୍କୁ ପ୍ରଧାନମନ୍ତ୍ରୀ ଶୁଭେଚ୍ଛା ଜଣାଇଛନ୍ତି ।
ବିଗତ କିଛି ବର୍ଷ ମଧ୍ୟରେ ଦ୍ୱିପାକ୍ଷିକ ସମ୍ପର୍କରେ ଆଖିଦୃଶିଆ ପ୍ରଗତି ହୋଇଥିବାରୁ ଉଭୟ ନେତା ସନ୍ତୋଷ ବ୍ୟକ୍ତ କରିଥିଲେ । କୃଷି, ପ୍ରତିରକ୍ଷା ଓ ସୁରକ୍ଷା ଏବଂ ସାଇବର ସୁରକ୍ଷା ଭଳି କ୍ଷେତ୍ରରେ ଇସ୍ରାଏଲ ସହ ଭାରତ ସମ୍ପର୍କ ମଜବୁତ କରିବା ପ୍ରଧାନମନ୍ତ୍ରୀ ଗୁରୁତ୍ୱ ପ୍ରଦାନ କରିଛନ୍ତି ।
ଉଚ୍ଚ ପ୍ରଯୁକ୍ତି ଓ ନବାଚାର ଭଳି କ୍ଷେତ୍ରରେ ସହଯୋଗ ବୃଦ୍ଧିର ଅବକାଶ ରହିଛି ବୋଲି ଉଭୟ ନେତା ଏକମତ ହୋଇଥିଲେ । ଏ କ୍ଷେତ୍ରରେ ନିଆ ଯିବାକୁ ଥିବା ମଜବୁତ ପଦକ୍ଷେର ସମ୍ପର୍କରେ ସେମାନେ ଆଲୋଚନା କରିଥିଲେ ଓ ଭାରତ- ଇସ୍ରାଏଲ ରଣନୈତିକ ଭାଗିଦାରୀକୁ ସମୃଦ୍ଧ କରିବା ପାଇଁ ଦୁଇ ଦେଶର ବୈଦେଶିକ ମନ୍ତ୍ରୀ ଏ ନେଇ ରୋଡମ୍ୟାପ ପ୍ରସ୍ତୁତ କରିବେ ବୋଲି ନିଷ୍ପତ୍ତି ନେଇଥିଲେ ।
ଆଗାମୀ ବର୍ଷ ଭାରତ ଓ ଇସ୍ରାଏଲ କୂଟନୈତିକ ସମ୍ପର୍କ ୩୦ ବର୍ଷ ପୂରଣ କରୁଥିବାରୁ ପ୍ରଧାନମନ୍ତ୍ରୀ ଇସ୍ରାଏଲ ପ୍ରଧାନମନ୍ତ୍ରୀ ବେନେଟଙ୍କୁ ଭାରତ ଆସିବାକୁ ଆମନ୍ତ୍ରଣ ଜଣାଇଥିଲେ ।
ଆଗାମୀ ଇହୁଦୀ ପର୍ବ ରୋସ ହାସନାହ ପାଇଁ ପ୍ରଧାନମନ୍ତ୍ରୀ ଇସ୍ରାଏଲ ପ୍ରଧାନମନ୍ତ୍ରୀ ବେନେଟ ଓ ଇସ୍ରାଏଲବାସୀଙ୍କୁ ଶୁଭେଚ୍ଛା ଓ ଶୁଭକାମନା ଜଣାଇଥିଲେ ।
SR
(
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ଭାରତରେ କୋଭିଡ-୧୯ ଟିକାକରଣ ୩୨ କୋଟି ଡୋଜର ମାଇଲଖୁଣ୍ଟ ଅତିକ୍ରମ କରିଛି
ଗତ ୨୪ ଘଣ୍ଟାରେ ୬୪.୨୫ ଲକ୍ଷ ଡୋଜ୍ ଟିକା ଦିଆଯାଇଛି
ଭାରତରେ ଗତ ୨୪ ଘଣ୍ଟାରେ ୫୦,୦୪୦ ନୂଆ କରୋନା ମାମଲା ଆସିଛି
ଭାରତର ସକ୍ରିୟ ମାମଲା ଆହୁରି ହ୍ରାସ ପାଇ ୫,୮୬,୪୦୩ରେ ପହଞ୍ଚିଛି
ଗତ ୪୫ ଦିନ ଧରି ଦୈନିକ ସଂକ୍ରମଣ ସଂଖ୍ୟା ଦୈନିକ ସୁସ୍ଥଙ୍କ ସଂଖ୍ୟାରୁ ପଛରେ ରହିଛି
ସୁସ୍ଥତା ହାର ୯୬.୭୫%କୁ ବୃଦ୍ଧି
ଦୈନିକ ପଜିଟିଭିଟି ହାର ୨.୮୨% ରହିଛି, ଗତ ୨୦ ଦିନ ଧରି ଏହା ୫%ରୁ କମ୍ ରହିଛି
ଏକ ଗୁରୁତ୍ୱପୂର୍ଣ୍ଣ ସଫଳତା କ୍ରମରେ ଭାରତରେ ମୋଟ କୋଭିଡ-୧୯ ଟିକାକରଣ ଗତକାଲି ୩୨ କୋଟିକୁ ଅତିକ୍ରମ କରିଛି । ଆଜି ସକାଳ ୭ଟା ସୁଦ୍ଧା ମିଳିଥିବା ରିପୋର୍ଟ ଅନୁସାରେ ୪୨,୭୯,୨୧୦ ସେସନରେ ମୋଟ ୩୨,୧୭,୬୦,୦୭୭ ଡୋଜ୍ ଟିକା ଦିଆଯାଇଛି । ଗତ ୨୪ ଘଣ୍ଟା ମଧ୍ୟରେ ୬୪,୨୫,୮୯୩ ଡୋଜ୍ ଟିକା ଦିଆଯାଇଛି ।
|
|
HCWs
|
|
1st Dose
|
|
1,01,96,091
|
|
2nd Dose
|
|
72,00,994
|
|
FLWs
|
|
1st Dose
|
|
1,74,36,514
|
|
2nd Dose
|
|
93,79,246
|
|
Age Group 18-44 years
|
|
1st Dose
|
|
8,34,29,067
|
|
2nd Dose
|
|
18,56,720
|
|
Age Group 45-59 years
|
|
1st Dose
|
|
8,68,82,578
|
|
2nd Dose
|
|
1,46,35,430
|
|
Over 60 years
|
|
1st Dose
|
|
6,74,40,309
|
|
2nd Dose
|
|
2,33,03,128
|
|
Total
|
|
32,17,60,077
୨୦୨୧ ଜୁନ୍ ୨୧ରୁ କୋଭିଡ-୧୯ ଟିକାକରଣର ବୈଶ୍ୱିକରଣର ଓ ସରଳୀକରଣ କରାଯାଇଛି । ଦେଶବ୍ୟାପୀ କୋଭିଡ-୧୯ ଟିକାକରଣକୁ ବ୍ୟାପକ ଓ ତ୍ୱରାନ୍ୱିତ କରିବାକୁ କେନ୍ଦ୍ର ସରକାର ପ୍ରତିବଦ୍ଧ ।
ଭାରତରେ ଗତ ୨୪ ଘଣ୍ଟାରେ ୫୦,୦୪୦ ନୂଆ କରୋନା ମାମଲା ଚିହ୍ନଟ ହୋଇଛଛି ।
ଗତ ୨୦ ଦିନ ଧରି ଦୈନିକ ୧ ଲକ୍ଷରୁ କମ୍ ନୂଆ ମାମଲା ଚିହ୍ନଟ ହୋଇଛି । ଏହା କେବଳ କେନ୍ଦ୍ର ସରକାର ଏବଂ ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳର ସରକାରମାନଙ୍କ ମିଳିତ ପ୍ରଚେଷ୍ଟା ଯୋଗୁ ସମ୍ଭବ ହୋଇପାରିଛି ।
ଭାରତରେ ସକ୍ରିୟ କରୋନା ମାମଲାରେ କ୍ରମାଗତ ହ୍ରାସ ହେଉଛି । ଆଜି ଦେଶରେ ସକ୍ରିୟ ମାମଲା ରହିଛି ୫,୮୬,୪୦୩ ।
ଗତ ୨୪ ଘଣ୍ଟା ମଧ୍ୟରେ ସକ୍ରିୟ ମାମଲାରେ ୯,୧୬୨ ହ୍ରାସ ହୋଇଛି ଏବଂ ଦେଶର ମୋଟ ପଜିଟିଭ ମାମଲାର ୧.୯୪% ରହିଛି ସକ୍ରିୟ ମାମଲା ।
ଅଧିକରୁ ଅଧିକ ଲୋକ କୋଭିଡ-୧୯ ସଂକ୍ରମଣରୁ ସୁସ୍ଥ ହେଉଥିବାରୁ ଗତ ୪୫ ଦିନ ଧରି ଭାରତରେ ଦୈନିକ ସୁସ୍ଥଙ୍କ ସଂଖ୍ୟା ଦୈନିକ ନୂଆ ସଂକ୍ରମଣ ସଂଖ୍ୟାକୁ ପଛରେ ପକାଇଛି । ଗତ ୨୪ ଘଣ୍ଟାରେ ୫୭,୯୪୪ ଜଣ ଆକ୍ରାନ୍ତ ସୁସ୍ଥ ହୋଇଛନ୍ତି ।
ଗତ ୨୪ ଘଣ୍ଟାରେ ଚିହ୍ନଟ ହୋଇଥିବା ନୂଆ ମାମଲା ତୁଳନାରେ ପ୍ରାୟ ୮ ହଜାର  ଅଧିକ ଆକ୍ରାନ୍ତ ସୁସ୍ଥ ହୋଇଛନ୍ତି ।
ଦେଶରେ କରୋନା ମହାମାରୀ ଆରମ୍ଭ ହେବା ପରଠାରୁ ୨,୯୨,୫୧,୦୨୯ ଜଣ ଆକ୍ରାନ୍ତ କୋଭିଡ-୧୯ ସଂକ୍ରମଣରୁ ସୁସ୍ଥ ହୋଇଛନ୍ତି ଏବଂ ଗତ ୨୪ ଘଣ୍ଟାରେ ୫୭,୯୪୪ ଜଣ ଆକ୍ରାନ୍ତ ସୁସ୍ଥ ହୋଇଛନ୍ତି । ଏହା ଫଳରେ ସୁସ୍ଥତା ହାର ୯୬.୭୫%କୁ ବୃଦ୍ଧି ପାଇଛି ଏବଂ ଏହା କ୍ରମେ ବୃଦ୍ଧି ପାଉଛି ।
ଦେଶବ୍ୟାପୀ ଟେଷ୍ଟିଂ ବୃଦ୍ଧି ପାଇଥିବା ବେଳେ ଗତ ୨୪ ଘଣ୍ଟାରେ ୧୭,୭୭,୩୦୯ ଟେଷ୍ଟ କରାଯାଇଛି । ଭାରତରେ ଏ ପର୍ଯ୍ୟନ୍ତ ମୋଟ ୪୦.୪୨ କୋଟି ରୁ ଅଧିକ ଟେଷ୍ଟ କରାଯାଇଛି ।
ଏକ ପକ୍ଷରେ ଦେଶବ୍ୟାପୀ ଟେଷ୍ଟିଂ କ୍ଷମତା ବୃଦ୍ଧି ପାଉଥିବା ବେଳେ ଅନ୍ୟ ପକ୍ଷରେ ସାପ୍ତାହିକ ପଜିଟିଭିଟି ହାର ହ୍ରାସ ପାଉଥିବା ପରିଲକ୍ଷିତ ହୋଇଛି । ସାପ୍ତାହିକ ପଜିଟିଭିଟି ହାର ଏବେ ୨.୯୧ % ଥିବା ବେଳେ ଦୈନିକ ପଜିଟିଭିଟି ହାର ରହିଛି ୨.୮୨% । ଦୈନିନ ପଜିଟିଭିଟି ହାର ଗତ ୨୦ ଦିନ ଧରି ୫% ତଳେ ରହିଛି ।
SR
(
କ୍ୟାବିନେଟ
କେନ୍ଦ୍ର ରେଳ ରାଷ୍ଟ୍ରମନ୍ତ୍ରୀ ସୁରେଶ ସି. ଅଙ୍ଗାଡିଙ୍କ ମୃତ୍ୟୁରେ କେନ୍ଦ୍ର କ୍ୟାବିନେଟର ଶୋକ
• ଶ୍ରୀ ସୁରେଶ ସି. ଅଙ୍ଗାଡିଙ୍କ ସ୍ମୃତିରେ ଦୁଇ ମିନିଟ ନୀରବତା
ସେପ୍ଟେମ୍ବର 23, 2020 ନୂଆଦିଲ୍ଲୀ ଠାରେ କେନ୍ଦ୍ର ରେଳ ରାଷ୍ଟ୍ରମନ୍ତ୍ରୀ ସୁରେଶ ସି. ଅଙ୍ଗାଡିଙ୍କ ମୃତ୍ୟୁରେ କେନ୍ଦ୍ର କ୍ୟାବିନେଟ ଶୋକ ବ୍ୟକ୍ତ କରିଛନ୍ତି ।
ଶ୍ରୀ ସୁରେଶ ସି. ଅଙ୍ଗାଡିଙ୍କ ସ୍ମୃତିରେ କ୍ୟାବିନେଟ ଦୁଇ ମିନିଟ ନୀରବତା ଅବଲମ୍ବନ କରିଥିଲା ।
କେନ୍ଦ୍ର କ୍ୟାବିନେଟରେ ଆଜି ନିମ୍ନ ପ୍ରସ୍ତାବଗୁଡ଼ିକ ଗୃହୀତ ହୋଇଛି ।
ସେପ୍ଟେମ୍ବର 23, 2020 ନୂଆଦିଲ୍ଲୀ ଠାରେ କେନ୍ଦ୍ର ରେଳ ରାଷ୍ଟ୍ରମନ୍ତ୍ରୀ ସୁରେଶ ସି. ଅଙ୍ଗାଡିଙ୍କ ମୃତ୍ୟୁରେ କ୍ୟାବିନେଟ ଗଭୀର ଶୋକ ବ୍ୟକ୍ତ କରିଛି । ତାଙ୍କ ମୃତ୍ୟୁରେ ଦେଶ ଜଣେ ପ୍ରବୀଣ ନେତା, ଶିକ୍ଷାବିତ, ପ୍ରତିଷ୍ଠିତ ସାଂସଦ ଓ ଦକ୍ଷ ପ୍ରଶାସକଙ୍କୁ ହରାଇଛି ।
ଜୁନ 1, 1955ରେ କର୍ଣ୍ଣାଟକର ବେଲଗାଭି ଜିଲ୍ଲାର କେକେ କୋପ୍ପା ଗାଁରେ ଜନ୍ମିତ ଶ୍ରୀ ଅଙ୍ଗାଡି ଏସ.ଏସ.ଏସ. ସମିତି କଲେଜ, ବେଲଗାଭିରୁ ସ୍ନାତକ କରିବା ପରେ ରାଜା ଲକ୍ଷ୍ମଣଗୌଡା ଆଇନ କଲେଜ, ବେଲଗାଭିରୁ ଆଇନରେ ଡିଗ୍ରୀ ହାସଲ କରିଥିଲେ ।
ଭାରତୀୟ ଜନତା ପାର୍ଟିର ସଦସ୍ୟ ଭାବେ ସେ 1996ରେ ପାର୍ଟିର ବେଲଗାଭି ଜିଲ୍ଲା ୟୁନିଟର ଉପସଭାପତି ହୋଇଥିଲେ । 2001ରେ ବେଲଗାଭି ଜିଲ୍ଲା ୟୁନିଟ ସଭାପତି ଭାବେ ମନୋନୀତ ହୋଇଥିଲେ ଓ 2004ରେ ବେଲଗାଭି ଲୋକସଭା ନିର୍ବାଚନରେ ଦଳୀୟ ପ୍ରାର୍ଥୀ ଭାବେ ମନୋନୀତ ହେବା ପର୍ଯ୍ୟନ୍ତ ସେ ବେଲଗାଭି ଜିଲ୍ଲା ୟୁନିଟ ସଭାପତି ଭାବେ କାର୍ଯ୍ୟ କରିଥିଲେ । ବିପୁଳ ବ୍ୟବଧାନରେ ଜିତି ସେ 14ତମ ଲୋକସଭା ସଦସ୍ୟ ହୋଇଥିଲେ । 2009, 2014 ଓ 2019ରେ ସେ ବେଲଗାଭିରୁ ଲୋକସଭାକୁ ପୁନଃନିର୍ବାଚିତ ହୋଇଥିଲେ ।
ସେ ଖାଦ୍ୟ, ଖାଉଟି ବ୍ୟାପାର ଓ ସାଧାରଣ ବଣ୍ଟନ, ମାନବ ସମ୍ବଳ ବିକାଶ ଓ ପ୍ରତିରକ୍ଷା ଷ୍ଟାଣ୍ଡିଂ କମିଟିର ସଦସ୍ୟ ତଥା ଅର୍ଥ ମନ୍ତ୍ରାଳୟର ପରାମର୍ଶଦାତା କମିଟିର ସଦସ୍ୟ ଭାବେ ଦାୟିତ୍ୱ ତୁଲାଇଛନ୍ତି । ପେନସନ, ସାଂସଦମାନଙ୍କ ଦରମା ଓ ଭତ୍ତା ଯୁଗ୍ମ କମିଟି ସଦସ୍ୟ, କେନ୍ଦ୍ରୀୟ ପ୍ରତ୍ୟକ୍ଷ କର ପରାମର୍ଶଦାତା କମିଟି, ହାଉସ କମିଟି ଓ ପିଟିସନ କମିଟି ସଦସ୍ୟ ଭାବେ ମଧ୍ୟ ଦାୟିତ୍ୱ ତୁଲାଇଥିଲେ । ମେ, 2019ରେ ଶ୍ରୀ ଅଙ୍ଗାଡି କେନ୍ଦ୍ର ରେଳ ରାଷ୍ଟ୍ରମନ୍ତ୍ରୀ ଭାବେ ନିଯୁକ୍ତ ହୋଇଥିଲେ ।
ସେ ବହୁ ସାମାଜିକ ଓ ସାଂସ୍କୃତିକ କାର୍ଯ୍ୟକ୍ରମ ସହିତ ଜଡ଼ତ ଥିଲେ । ଶିଳ୍ପ,କୃଷି, ଗରିବଙ୍କ ପାଇଁ ଶିକ୍ଷା ଆଦି ପ୍ରତି ତାଙ୍କର ବିଶେଷ ଋଚି ରହିଥିଲା । ସେ 2009ରୁ ସୁରେଶ ଅଙ୍ଗାଡି ଏଜୁକେଶନ ଫାଉଣ୍ଡେସନ, ବେଲଗାମର ଅଧ୍ୟକ୍ଷ ଥିଲେ । ପଢ଼ିବାକୁ ଓ ବୁଲିବାକୁ ସେ ଭଲ ପାଉଥିଲେ ।
ସରକାର ଓ ସାରା ଦେଶ ପକ୍ଷରୁ କେନ୍ଦ୍ର କ୍ୟାବିନେଟ ଶୋକସନ୍ତପ୍ତ ପରିବାର ପ୍ରତି ସମବେଦନା ଜ୍ଞାପନ କରିଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ରାଜସ୍ଥାନ ଦିବସ ଅବସରରେ ରାଜସ୍ଥାନବାସୀଙ୍କୁ ଶୁଭେଚ୍ଛା ଜଣାଇଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ, ରାଜସ୍ଥାନ ଦିବସ ଅବସରରେ ରାଜସ୍ଥାନବାସୀଙ୍କୁ ଶୁଭେଚ୍ଛା ଜଣାଇଛନ୍ତି । ଶ୍ରୀ ମୋଦୀ ଏହି ସମୃଦ୍ଧ ଐତିହ୍ୟ ସମ୍ପନ୍ନ ରାଜ୍ୟର ସର୍ବାଙ୍ଗୀନ ବିକାଶ କାମନା କରିଛନ୍ତି ।
ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ରାଜସ୍ଥାନ ଦିବସରେ ରାଜ୍ୟର ସମସ୍ତ ଭାଇଭଉଣୀଙ୍କୁ ମୋ ତରଫରୁ ହାର୍ଦ୍ଦିକ ଶୁଭକାମନା । ଏହି ଅବସରରେ ସମୃଦ୍ଧ ଐତିହ୍ୟ ସମ୍ପନ୍ନ ଏହି ପ୍ରଦେଶର ସର୍ବାଙ୍ଗୀନ ବିକାଶ କାମନା କରୁଛି ।”
SR
(
ପ୍ରତିରକ୍ଷା ମନ୍ତ୍ରଣାଳୟ
କରୋନା ବିରୋଧୀ ଲଢେଇରେ ସାମିଲ ହେବ ଏନସିସି
ଏକ୍ସରସାଇଜ ଏନସିସି ଯୋଗଦାନ କାର୍ଯ୍ୟକ୍ରମରେ ବେସାମରିକ କର୍ତ୍ତୃପକ୍ଷଙ୍କê ଆବଶ୍ୟକ ସାହାଯ୍ୟ ଯୋଗାଇବେ କ୍ୟାଡେଟ
କରୋନା ବିରୋଧୀ ଲଢେଇରେ ବେସାମରିକ କର୍ତ୍ତୃପକ୍ଷଙ୍କୁ ସାହାଯ୍ୟ କରିବା ପାଇଁ ଜାତୀୟ ସମରଶିକ୍ଷାର୍ଥୀ ବାହିନୀ  ଆଗେଇ ଆସିଛି । ଏହି କ୍ୟାଡେଟମାନେ ଏକ୍ସରସାଇଜ ଏନସିସି ଯୋଗଦାନ କାର୍ଯ୍ୟକ୍ରମରେ କରୋନା ସଂକ୍ରମଣର ମୁକାବିଲା ପାଇଁ କର୍ତ୍ତୃପକ୍ଷଙ୍କୁ ସାହାଯ୍ୟ ଯୋଗାଇ ଦେବେ । ଏନସିସି ପକ୍ଷରୁ ଏ ସଂପର୍କରେ ଆବଶ୍ୟକ ନିର୍ଦ୍ଦେଶାବଳୀ ଜାରି କରାଯାଇ କ୍ୟାଡେଟମାନଙ୍କ ଅସ୍ଥାୟୀ ନିଯୁକ୍ତିର ବ୍ୟବସ୍ଥା କରାଯାଇଛି । କ୍ୟାଡେଟମାନେ ରିଲିଫ ଯୋଗାଣ ଓ ରୋଗର ମୁକାବିଲା କ୍ଷେତ୍ରରେ ଆବଶ୍ୟକ ହେଉଥିବା ଅନ୍ୟାନ୍ୟ କାର୍ଯ୍ୟରେ ସହଯୋଗ କରିବେ ।
କ୍ୟାଡେଟମାନେ ଯେଉଁସବୁ କାମରେ ସହାୟତା କରିବେ ତାହାର ଏକ ତାଲିକା ମଧ୍ୟ ପ୍ରସ୍ତୁତ କରାଯାଇଛି । ହେଲ୍ପଲାଇନ ଓ କଲ ସେଂଟରରେ ଆବଶ୍ୟକ ହେଉଥିବା ଲୋକଶକ୍ତିର ଅଭାବ ପୂରଣ କରିବା, ରିଲିଫ ସାମଗ୍ରୀ, ଔଷଧପତ୍ର, ଖାଦ୍ୟ, ଅତ୍ୟାବଶ୍ୟକ ସାମଗ୍ରୀ ଯୋଗାଣ, ଗୋଷ୍ଠୀ ସହାୟତା, ଡେଟା ପରିଚାଳନା, କ୍ୟୁ ଏବଂ ଟ୍ରାଫିକ ପରିଚାଳନା ଆଦି ଏଥି ମଧ୍ୟରୁ ଅନ୍ୟତମ । ତେବେ ଏନସିସି କ୍ୟାଡେଟମାନଙ୍କୁ ଆଇନଶୃଙ୍ଖଳା ରକ୍ଷା, ସାମରିକ ଦାୟିତ୍ୱ ଏବଂ ଗୁରୁତ୍ୱପୂର୍ଣ୍ଣ ସ୍ଥାନର ପରିଚାଳନାରେ ନିୟୋଜିତ କରାଯିବ ନାହିଁ ବୋଲି ନିର୍ଦ୍ଦେଶାବଳୀରେ ସ୍ପଷ୍ଟ କରାଯାଇଛି ।
18 ବର୍ଷରୁ ଊର୍ଦ୍ଧ୍ଵ କେବଳ ବରିଷ୍ଠ ସ୍ୱେଚ୍ଛାସେବୀ କ୍ୟାଡେଟମାନଙ୍କୁ ଏହି ନିଯୁକ୍ତି ପ୍ରଦାନ କରାଯିବ । 8 ରୁ 20 ଜଣଙ୍କୁ ନେଇ ଗୋଟିଏ ଗୋଟିଏ ଗୋଷ୍ଠୀରେ ଏହି କ୍ୟାଡେଟମାନଙ୍କୁ ନିଯୁକ୍ତି ଦିଆଯିବ । ସେମାନେ ସ୍ଥାୟୀ ଇନଷ୍ଟ୍ରକ୍ଚର ଷ୍ଟାଫ କିମ୍ବା ସହଯୋଗୀ ଏନସିସସି ଅଧିକାରଙ୍କ ପ୍ରତ୍ୟକ୍ଷ ତତ୍ୱାବଧାନରେ କାମ କରିବେ । ଏହି ସ୍ୱେଚ୍ଛାସେବୀ କ୍ୟାଡେଟମାନଙ୍କ ନିଯୁକ୍ତି ପାଇଁ ଜିଲ୍ଲା ପ୍ରଶାସନ/ରାଜ୍ୟ ସରକାରଙ୍କ ପକ୍ଷରୁ ଆବଶ୍ୟକ ରିକ୍ୟୁଜିସନ ରାଜ୍ୟ ଏନସିସି ନିର୍ଦ୍ଦେଶାଳୟ ମାଧ୍ୟମରେ ପଠାଇବାକୁ ପଡ଼ିବ । ଏ ସଂକ୍ରାନ୍ତ ସବିଶେଷ ନିଷ୍ପତ୍ତି ଗ୍ରୁପ ହେଡକ୍ୱାର୍ଟର ଅଥବା ୟୁନିଟ ମୁଖ୍ୟାଳୟ ସ୍ତରରେ ରାଜ୍ୟ ସରକାରଙ୍କ ସହ ଆଲୋଚନାକ୍ରମେ ଚୂଡ଼ାନ୍ତ ହେବ । କ୍ୟାଡେଟମାନଙ୍କୁ କର୍ତ୍ତବ୍ୟ ସଂପାଦନ ପାଇଁ ମୁତୟନ କରାଯିବା ପୂର୍ବରୁ କ୍ଷେତ୍ରୀୟ ସ୍ଥିତି, ଆବଶ୍ୟକତା ଓ ଅନ୍ୟାନ୍ୟ କଥା ବିଚାରକୁ ନିଆଯିବ ।
ଏନସିସି ପ୍ରତିରକ୍ଷା ମନ୍ତ୍ରଣାଳୟ ଅଧୀନରେ କାର୍ଯ୍ୟ କରେ । ଏହା ଦେଶର ସର୍ବବୃହତ ୟୁନିଫର୍ମଡ ଯୁବ ସଂଗଠନ । ଏହି ସଂଗଠନ ବିଭିନ୍ନ ସାମାଜିକ ସେବା ଓ ଗୋଷ୍ଠୀ ଉନ୍ନୟନ କାର୍ଯ୍ୟକ୍ରମରେ ସଂପୃକ୍ତ ରହି କାର୍ଯ୍ୟ କରି ଆସୁଛି । ଏନସିସି ତାହାର ପ୍ରତିଷ୍ଠା ଦିନଠାରୁ ବନ୍ୟା, ବାତ୍ୟା ଭଳି ପ୍ରାକୃତିକ ବିପର୍ଯ୍ୟୟରେ ସାହାଯ୍ୟ ସହଯୋଗ କରି ତାର ଜାତୀୟ କର୍ତ୍ତବ୍ୟ ନିର୍ବାହ କରୁଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ଏବଂ ଉଗାଣ୍ଡା ରାଷ୍ଟ୍ରପତିଙ୍କ ମଧ୍ୟରେ ଟେଲିଫୋନ ବାର୍ତ୍ତାଳାପ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଏବଂ ଉଗାଣ୍ଡା ଗଣରାଜ୍ୟର ରାଷ୍ଟ୍ରପତି ମହାମହିମ ୟୋୱେରୀ କାଗୁଟା ମୁସେବେନୀଙ୍କ ମଧ୍ୟରେ ଟେଲିଫୋନ ଯୋଗେ କଥାବାର୍ତ୍ତା ହୋଇଛି ।
କଥାବାର୍ତ୍ତା ସମୟରେ କୋଭିଡ-19 ମହାମାରୀ ଯୋଗୁ ସୃଷ୍ଟି ହୋଇଥିବା ସ୍ୱାସ୍ଥ୍ୟ ଏବଂ ଅର୍ଥନୈତିକ ଆହ୍ୱାନ ବିଷୟରେ ଦୁଇ ନେତା ଆଲୋଚନା କରିଥିଲେ । ପ୍ରଧାନମନ୍ତ୍ରୀ ମହାମହିମ ରାଷ୍ଟ୍ରପତି ମୁସେଭେନୀଙ୍କୁ ଆଶ୍ୱାସନା ଦେଇଥିଲେ ଯେ ଭାରତ ସଂପ୍ରତି ସ୍ୱାସ୍ଥ୍ୟ ସଙ୍କଟ ସମୟରେ ଆଫ୍ରିକାରେ ନିଜ ବନ୍ଧୁମାନଙ୍କ ସହ କାନ୍ଧରେ କାନ୍ଧ ମିଳାଇ ଛିଡା ହୋଇଛି । ଉଗାଣ୍ଡା ସରକାରଙ୍କ ଦ୍ୱାରା ଭୂତାଣୁର ପ୍ରସାରକୁ ନିୟନ୍ତ୍ରଣ ପାଇଁ କରାଯାଉଥିବା ପ୍ରଚେଷ୍ଟାକୁ ଭାରତ ଯଥା ସମ୍ଭବ ସମର୍ଥନ କରିବ ।
ଉଗାଣ୍ଡାରେ ରହୁଥିବା ଭାରତୀୟମାନଙ୍କର ସଂପ୍ରତି ସ୍ଥିତିରେ ଏବଂ ସର୍ବକାଳୀନ ସୁରକ୍ଷା ଏବଂ ଯତ୍ନ ପାଇଁ ଉଗାଣ୍ଡା ସରକାରଙ୍କୁ ପ୍ରଧାନମନ୍ତ୍ରୀ ଭୂରି ଭୂରି ପ୍ରଶଂସା କରିଥିଲେ ।
କଥାବାର୍ତ୍ତା ସମୟରେ ପ୍ରଧାନମନ୍ତ୍ରୀ 2018 ଉଗାଣ୍ଡା ଗସ୍ତକୁ ସ୍ମରଣ କରିଥିଲେ ଏବଂ ଭାରତ-ଉଗାଣ୍ଡା ମଧ୍ୟରେ ଥିବା ସ୍ୱତନ୍ତ୍ର ବନ୍ଧୁତ୍ୱ ବିଷୟରେ ଆଲୋକପାତ କରିଥିଲେ ।
ସଂପ୍ରତି କୋଭିଡ-19 ମହାମାରୀକୁ ନେଇ ଉପୁଜିଥିବା ଆହ୍ୱାନକୁ ବିଶ୍ୱ ଅତିଶୀଘ୍ର ମୁକାବିଲା କରିବ ବୋଲି ଦୁଇ ନେତା ଆଶା ବ୍ୟକ୍ତ କରିଥିଲେ ।
କ୍ୟାବିନେଟ
କେନ୍ଦ୍ରଶାସିତ ଅଞ୍ଚଳ ଦାଦ୍ରା ଓ ନଗର ହାବେଳି ଓ ଡାମନ ଏବଂ ଦିଉରେ ବିଦ୍ୟୁତ ବିତରଣ ଓ ଖୁଚୁରା ଯୋଗାଣ ବ୍ୟବସାୟର ଘରୋଇକରଣକୁ କ୍ୟାବିନେଟ୍ ମଞ୍ଜୁରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ କେନ୍ଦ୍ରୀୟ ମନ୍ତ୍ରୀମଣ୍ଡଳ କେନ୍ଦ୍ରଶାସିତ ଅଞ୍ଚଳ ଦାଦ୍ରା ଓ ନଗର ହାବେଳୀ ଓ ଡାମନ୍ ଏବଂ ଦିଉ ଓ ରେ ବିଦ୍ୟୁତ ବିତରଣ ବ୍ୟବସାୟର ଘରୋଇକରଣ ପାଇଁ କମ୍ପାନୀ  ର ଗଠନ ସର୍ବାଧିକ ମୂଲ୍ୟ ପ୍ରଦାନ କରୁଥିବା ନୂତନ କମ୍ପାନୀକୁ ଇକ୍ବିଟି ସେୟାରର ବିକ୍ରି ଏବଂ କର୍ମଚାରୀଙ୍କୁ ସେମାନଙ୍କର ଦେୟତାକୁ ପୂରଣ କରିବା ପାଇଁ ଏକ ଟ୍ରଷ୍ଟର ଗଠନ ପାଇଁ ମଞ୍ଜୁରୀ ପ୍ରଦାନ କରିଛି।
ଉକ୍ତ ଘରୋଇକରଣ ପ୍ରକ୍ରିୟା ଡିଏନଏଚ୍ ଓ ଡିଡିର 1.45 ଲକ୍ଷରୁ ଅଧିକ ଉପଭୋକ୍ତାଙ୍କୁ ଉନ୍ନତ ସେବା ତଥା ବିତରଣ ରେ ପରିଚାଳନାରେ ଉନ୍ନତି ଏବଂ କାର୍ଯ୍ୟଦକ୍ଷତା ସମ୍ବନ୍ଧିତ ଆବଶ୍ୟକ ପରିଣାମକୁ ପୂରଣ କରିବ ତଥା ସାରା ଦେଶରେ ଅନ୍ୟ ସେବା ପ୍ରଦାତା କମ୍ପାନୀଗୁଡ଼ିକୁ ଅନୁକରଣ ପାଇଁ ଏକ ମଡେଲ୍ ପ୍ରଦାନ କରିବ। ଏହାଦ୍ବାରା ପ୍ରତିଯୋଗୀତାରେ ବୃଦ୍ଧି ହେବ, ବିଦ୍ୟୁତ ଉଦ୍ୟୋଗକୁ ମଜବୁତି ମିଳିବ ଏବଂ ବକେୟା ପରିମାଣର ଆଦାୟରେ ସହାୟକ ହେବ।
ମେ 2020 ରେ, ଭାରତ ସରକାର ଗଠନାତ୍ମକ ସଂସ୍କାର ମାଧ୍ୟମରେ ଭାରତକୁ ଆତ୍ମନିର୍ଭର କରିବା ପାଇଁ ‘ଆତ୍ମନିର୍ଭର ଭାରତ ଅଭିଯାନ’ ର ଘୋଷଣା କରିଛନ୍ତି। ସଂସ୍କାର ମଧ୍ୟରେ ଏକ ପ୍ରମୁଖ ପଦକ୍ଷେପ ହେଉଛି ବିଦ୍ୟୁତ ବିତରଣ ସେବା ପ୍ରଦାନକାରୀ କମ୍ପାନୀର ଘରୋଇକରଣ ମାଧ୍ୟମରେ କେନ୍ଦ୍ର ଶାସିତ ଅଞ୍ଚଳରେ ବିଦ୍ୟୁତ ବିତରଣ ଓ ଖୁଚୁରା ଯୋଗାଣରେ ଉନ୍ନତି ଆଣିବା ଯଦ୍ବାରା ବିଦ୍ୟୁତ ବିତରଣରେ ଘରୋଇ କ୍ଷେତ୍ରର ଦକ୍ଷତାର ଲାଭ ଉଠାଯାଇପାରିବ।
ଏକ ଏକକ ବିତରଣ କମ୍ପାନୀ ଅର୍ଥାତ୍ ଡିଏନଏଚ୍ –ଡିଡି ପାୱାର ଡିଷ୍ଟ୍ରିବ୍ୟୁସନ କର୍ପୋରେସନ ଲିମିଟେଡ୍ର ସଂପୂର୍ଣ୍ଣ ମାଲିକାନାଯୁକ୍ତ ସରକାରୀ କମ୍ପାନୀ ଭାବରେ ସାମିଲ୍ କରାଯିବ ଓ ନୂତନ କମ୍ପାନୀରେ ସ୍ଥାନାନ୍ତରିତ କର୍ମଚାରୀମାନଙ୍କୁ ସେବା ଲାଭର ପରିଚାଳନା ପାଇଁ ଟ୍ରଷ୍ଟ ର ଗଠନ କରାଯିବ। ଦାଦ୍ରା ଏବଂ ନଗର ହାବେଳୀ ଏବଂ ଡାମନ୍ ଏବଂ ଦିଉ ବିଦ୍ୟୁତ  ସ୍ଥାନାନ୍ତରଣ ଯୋଜନା 2020 ଅନୁସାରେ ନବଗଠିତ କମ୍ପାନୀରେ ସମ୍ପତ୍ତି, ଦାୟୀତ୍ବ, କର୍ମଚାରୀମାନଙ୍କୁ ସ୍ଥାନାନ୍ତରଣ କରାଯିବ।
BS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଇୟାନ ଝଡ ତୋଫାନ ଯୋଗୁଁ ପ୍ରାଣ ହରାଇଥିବା ଲୋକଙ୍କ ପାଇଁ ରାଷ୍ଟ୍ରପତି ଜୋ ବାଇଡେନଙ୍କୁ ସମବେଦନା ଜଣାଇଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆମେରିକାର ରାଷ୍ଟ୍ରପତି ଜୋ ବାଇଡେନଙ୍କୁ ଝଡତୋଫାନ ଇୟାନ କାରଣରୁ ବହୁମୂଲ୍ୟ ଜୀବନ ହରାଇବା ଏବଂ ବିନାଶ ପାଇଁ ସମବେଦନା ଜଣାଇଛନ୍ତି ।
ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି;
“ଘୂର୍ଣ୍ଣିବଳୟ ଇୟାନ ଦ୍ୱାରା ବହୁମୂଲ୍ୟ ଜୀବନ ହରାଇବା ଏବଂ ବିନାଶ ପାଇଁ ଜୋ ବାଇଡେନଙ୍କ ପ୍ରତି ମୋର ଆନ୍ତରିକ ସମବେଦନା ଏବଂ ହୃଦୟରୁ ଦୁଃଖପ୍ରକାଶ । ଏହି କଠିନ ସମୟରେ ଆମର ଚିନ୍ତାଧାରା ଆମେରିକା ଲୋକଙ୍କ ସହିତ ଅଛି ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଶାସନ ମୁଖ୍ୟ ଭାବେ ୨୦ ବର୍ଷ ପୂର୍ତ୍ତି ଅବସରରେ ପ୍ରଧାନମନ୍ତ୍ରୀଙ୍କ ସମ୍ପର୍କରେ ମାଇଁଗଭ କ୍ୱିଜ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶାସନ ମୁଖ୍ୟ ଭାବେ ଆଜି ୨୦ ବର୍ଷ ପୂରଣ କରିଛନ୍ତି । ଏହି ଅବସରରେ ମାଇଁଗଭଇଣ୍ଡିଆ ସେବା ସମର୍ପଣ କ୍ୱିଜ ପ୍ରତିଯୋଗିତା ଆୟୋଜନ କରୁଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ ପକ୍ଷରୁ ଟ୍ୱିଟ କରାଯାଇଛି;
“ଶାସନ ମୁଖ୍ୟ ଭାବେ ପିଏମ@ ନରେନ୍ଦ୍ରମୋଦୀ ଆଜି, ଅକ୍ଟୋବର ୭ରେ ୨୦ ବର୍ଷ ପୂରଣ କରିଛନ୍ତି । ସେ ପ୍ରାୟତଃ ନିଜକୁ ଆତ୍ମନିର୍ଭର ଭାରତ ପାଇଁ କାମ କରୁଥିବା ପ୍ରଧାନ ସେବକ କହିଥାନ୍ତି । ଏହି ୨୦ ବର୍ଷରେ ଦେଶ ନିର୍ମାଣର ବିଭିନ୍ନ ଦିଗ ସମ୍ପର୍କରେ @ମାଇଁଗଭଇଣ୍ଡିଆରେ ଏହି କ୍ୱିଜରେ ଭାଗ ନିଅନ୍ତୁ: https://t.co/nEYpBCltGN”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
କର୍ଣ୍ଣାଟକର ତୁମକୁରୁ ଜିଲ୍ଲାରେ ସଡକ ଦୁର୍ଘଟଣାଜନିତ ମୃତ୍ୟୁରେ ପ୍ରଧାନମନ୍ତ୍ରୀଙ୍କ ଶୋକ ବ୍ୟକ୍ତ
ପୀଡିତଙ୍କ ପାଇଁ ପିଏମଏନଆରଏଫରୁ ଅନୁକମ୍ପାମୂଳକ ସହାୟତା ରାଶି ଘୋଷଣା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କର୍ଣ୍ଣାଟକର ତୁମକୁରୁ ଜିଲ୍ଲାରେ ସଡକ ଦୁର୍ଘଟଣା ଯୋଗୁଁ ହୋଇଥିବା ମୃତ୍ୟୁରେ ଗଭୀର ଶୋକ ବ୍ୟକ୍ତ କରିଛନ୍ତି । ଶ୍ରୀ ମୋଦୀ ପୀଡିତଙ୍କ ପାଇଁ ପିଏମଏନଆରଏଫରୁ ଅନୁକମ୍ପାମୂଳକ ସହାୟତା ରାଶି ଘୋଷଣା କରିଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ ପକ୍ଷରୁ ଟ୍ୱିଟ କରାଯାଇଛି;
“କର୍ଣ୍ଣାଟକର ତୁମକୁରୁ ଜିଲ୍ଲାରେ ହୋଇଥିବା ଦୁର୍ଘଟଣା ହୃଦୟ ବିଦାରକ । ଶୋକସନ୍ତପ୍ତ ପରିବାରଗୁଡିକୁ ସମବେଦନା ଜଣାଉଛି । ଆହତଙ୍କ ଶୀଘ୍ର ଆରୋଗ୍ୟ କାମନା କରୁଛି । ମୃତକଙ୍କ ନିକଟତମ ପରିଜନଙ୍କୁ ପିଏମଏନଆରଏଫରୁ ୨ ଲକ୍ଷ ଟଙ୍କା ଲେଖାଏଁ ଓ ଆହତଙ୍କୁ ୫୦ ହଜାର ଟଙ୍କା ଲେଖାଏଁ ପ୍ରଦାନ କରାଯିବ: ପ୍ରଧାନମନ୍ତ୍ରୀ”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ଦିପାବଳୀରେ ଲୋକଙ୍କୁ ଅଭିନନ୍ଦନ ଜଣାଇଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଦୀପାବଳି ଅବସରରେ ଲୋକଙ୍କୁ ଅଭିନନ୍ଦନ ଜଣାଇଛନ୍ତି ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
“ଦିପାବଳୀର ଶୁଭ ଅବସରରେ ଦେଶବାସୀଙ୍କୁ ହାର୍ଦ୍ଦିକ ଶୁଭେଚ୍ଛା । ମୁଁ ଚାହୁଁଛି ଯେ ଏହି ଆଲୋକର ପର୍ବ ଆପଣ ସମସ୍ତଙ୍କ ପାଇଁ ସୁଖ, ସମୃଦ୍ଧି ଏବଂ ଶୁଭଫଳ ଆଣିଦେଉ ।
ସମସ୍ତଙ୍କୁ ଦୀପାବଳୀର ବହୁତ ବହୁତ ଶୁଭ କାମନା ।”
HS
(
ରେଳ ମନ୍ତ୍ରଣାଳୟ
ରେଲୱେ ମେ 2023 ରେ ମାଲ୍ ଭଡ଼ାରୁ 14642 କୋଟି ଟଙ୍କା ଆୟ କରିଛି
ଗତ ବର୍ଷ ଏହି ଅବଧିରେ 14,084 କୋଟି ଟଙ୍କାର ତୁଳନାରେ ଆୟରେ 4 ପ୍ରତିଶତ ବୃଦ୍ଧି
ରେଲୱେ ମେ 2023 ରେ 134 ମେଟ୍ରିକ ଟନ ମାଲ୍ ପରିବହନ କରିଛି, ଗତ ବର୍ଷରେ ମେ 131 ମେଟ୍ରିକ୍ ଟନ୍ ମାଲ୍ ପରିବହନ ତୁଳନାରେ 2 ପ୍ରତିଶତ ଅଧିକ ହୋଇଛି
ରେଲୱେ ମେ 2023 ରେ 134 ମେଟ୍ରିକ ଟନ୍ ମାଲ୍ ପରିବହନ କରିଛି, ଗତ ବର୍ଷ ମେ ମାସରେ 131.50 ମେଟ୍ରିକ ଟନର ମାଲ୍ ପରିବହନ କରାଯାଇଥିଲା। ଗତ ବର୍ଷ ତୁଳନାରେ ମାଲର ପରିବହନ ପ୍ରାୟ 2 ପ୍ରତିଶତ ଉନ୍ନତି ହୋଇଛି। ମେ 2022 ରେ ମାଲ୍ ପରିବହନରେ 14083.86 କୋଟି ଟଙ୍କା ରାଜସ୍ବ ପ୍ରାପ୍ତ ହୋଇଥିଲା, ଯେତେବେଳେ କି ମେ 2023 ରେ ଏହା ପ୍ରାୟ ଚାରି ପ୍ରତିଶତ ବୃଦ୍ଧି ହୋଇ 14641.83 କୋଟି ଟଙ୍କା ହୋଇଛି।
ଗତ ବର୍ଷ ଏପ୍ରିଲ୍-ମେ ରେ 253.48 ମେଟ୍ରିକ ଟନ୍ ମାଲ୍ ର ପରିବହନ କରାଯାଇଥିଲା। ଚଳିତ ବର୍ଷ ଏପ୍ରିଲ-ମେ 2023 ସୁଦ୍ଧା ପୌନପୁନିକ ଆଧାରରେ 260.28 ମେଟ୍ରିକ ଟନ୍ ମାଲ୍ ପରିବହନ କରାଯାଇଛି, ଯାହା ଗତ ବର୍ଷ ତୁଳନାରେ ପ୍ରାୟ 3 ପ୍ରତିଶତର ଉନ୍ନତିକୁ ଦର୍ଶାଇଥାଏ। ରେଲୱେ ଗତ ବର୍ଷ ତୁଳନାରେ ଚଳିତ ବର୍ଷ ଆୟରେ 5 ପ୍ରତିଶତର ଉନ୍ନତି କରିଛି। 2022 ରେ ରେଲୱେ 27066.42 କୋଟିର ଆୟ ହାସଲ କରିଥିଲା, ଯାହା ଚଳିତ ବର୍ଷ ବୃଦ୍ଧି ହୋଇ 28512.46 କୋଟି ଟଙ୍କା ହୋଇଛି।
ମେ 2023 ରେ ଭାରତୀୟ ରେଳୱେ 65.89 ମିଲିୟନ ଟନ୍ କୋଇଲା, 15.23 ମିଲିୟନ ଟନ୍ ଆଇରନ୍ ଓର, 13.20 ମିଲିୟନ ଟନ୍ ସିମେଣ୍ଟର ମାଲ୍ ପରିବହନ କରିଛି। ଏହା ଅତିରିକ୍ତ ଶେଷ ଅନ୍ୟ ବସ୍ତୁ ମଧ୍ୟରେ ରହିଛି 10.96 ମିଲିୟନ ଟନ୍, କଣ୍ଟେନରରେ 6.79 ମିଲିୟନ ଟନ୍, ଉର୍ବରକରେ 4.89 ମିଲିୟନ ଟନ୍, ଖାଦ୍ୟାନ୍ନରେ 4.85 ମିଲିୟନ ଟନ୍ ଏବଂ ଖଣିଜ ତୈଳରେ 4.23 ମିଲିୟନ ଟନ ମାଲ୍ ର ପରିବହନ କରାଯାଇଛି।
‘‘ହଙ୍ଗ୍ରୀ ଫର କାର୍ଗୋ’’ ମନ୍ତ୍ରର ପାଳନ କରି ଭାରତୀୟ ରେଳ ବ୍ୟବସାୟ କରିବାରେ ସୁଗମତା ସହିତ ପ୍ରତିଯୋଗୀତା ମୂଲ୍ୟରେ ସେବା ବିତରଣରେ ଉନ୍ନତି ପାଇଁ ନିରନ୍ତର ପ୍ରଚେଷ୍ଟା କରିଛି। କୁଶଳ ନୀତି ନିର୍ମାଣ ଦ୍ବାରା ସମର୍ଥିତ ଗ୍ରାହକ କୈନ୍ଦ୍ରିକ ଦୃଷ୍ଟିକୋଣ ଏବଂ ବ୍ୟବସାୟ ବିକାଶ ୟୁନିଟ କାରଣରୁ ରେଲୱେର ଏହି ମହତ୍ତ୍ବପୂର୍ଣ୍ଣ ଉପଲବ୍ଧି ହାସଲ କରିବାରେ ସହାୟତା ମିଳିଛି।
BS
(Visitor Counter : 52